ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΤΜΗΜΑ ΑΓΡΟΝΟΜΩΝ ΚΑΙ ΤΟΠΟΓΡΑΦΩΝ ΜΗΧΑΝΙΚΩΝ

Οδηγίες σχετικά με τις ορκωμοσίες φοιτητών

 Οι ενδιαφερόμενοι για ορκωμοσία φοιτητές προσέρχονται στη Γραμματεία του Τμήματος και υποβάλλουν σχετική αίτηση μέσα στην καθορισμένη προθεσμία, ανεξάρτητα από το αν θα έχουν ανακοινωθεί ή όχι οι βαθμοί των μαθημάτων.

 Αν οι φοιτητές έχουν περάσει περισσότερα μαθήματα Επιλογής Τομέα από τα μαθήματα που προβλέπει το Πρόγραμμα Σπουδών του Τμήματος για την απόκτηση του διπλώματος, δηλώνουν στη Γραμματεία ποια από αυτά δεν θέλουν να υπολογιστούν στον τελικό βαθμό διπλώματος, για τον οποίο προσμετρώνται τα 55 μαθήματα. Τα μαθήματα που δεν υπολογίζονται και οι αντίστοιχοι βαθμοί τους καταχωρούνται στις αναλυτικές βαθμολογίες τους, αλλά δε λαμβάνονται υπόψη στον υπολογισμό του βαθμού του διπλώματός τους.

 Οι φοιτητές προσέρχονται στη Γραμματεία του Τμήματος, για να παραλάβουν το έγγραφο σχετικά με τις εκκρεμότητες τους για βιβλία, όργανα και σχεδιαστικούς φακέλους. Το έγγραφο αυτό επιστρέφεται στη Γραμματεία συμπληρωμένο και με τις αντίστοιχες υπογραφές.

 Η διπλωματική εργασία παραδίδεται στη βιβλιοθήκη του Τμήματος. Οδηγίες θα βρείτε σε προηγούμενη ανακοίνωση του Τμήματος.

 Την ημέρα της ορκωμοσίας, οι φοιτητές προσέρχονται στη Γραμματεία 1 ώρα νωρίτερα από την ώρα έναρξης της τελετής ορκωμοσίας.

 Οι υποψήφιοι διπλωματούχοι οφείλουν να παραδώσουν στη Γραμματεία την Ακαδημαϊκή τους Ταυτότητα, καθώς και το Βιβλιάριο Υγείας, εφόσον τους έχει χορηγηθεί.

 Η Γραμματεία χορηγεί δωρεάν στους διπλωματούχους ένα Αντίγραφο Διπλώματος, ένα Πιστοποιητικό Αναλυτικής Βαθμολογίας και δυο Παραρτήματα Διπλώματος, ένα στα ελληνικά και ένα στα αγγλικά.

 Επισημαίνεται ότι τα Παραρτήματα Διπλώματος είναι τα μόνα έγγραφα τα οποία ο διπλωματούχος δεν μπορεί να ξαναπάρει ως πρωτότυπα.

 Για επανέκδοση των παραπάνω τίτλων, οι διπλωματούχοι υποβάλλουν αίτηση, πληρώνουν 6 (έξι) ευρώ (εκτός αν πρόκειται για Βεβαίωση, που είναι δωρεάν) μόνο σε Τράπεζα Πειραιώς και προσκομίζουν στη Γραμματεία το σχετικό παράβολο. Ο αριθμός λογαριασμού της Τράπεζας Πειραιώς είναι: 5272-041780-361.

 Για έκδοση παπύρου, το ποσό είναι 32 (τριάντα δύο) ευρώ και πληρώνεται επίσης σε Τράπεζα Πειραιώς, με τον ίδιο τρόπο. Η έκδοση παπύρου είναι προαιρετική και μπορεί να ζητηθεί ανά πάσα στιγμή.

 Θεσσαλονίκη, 3 Ιουνίου 2019

 Από τη Γραμματεία του Τμήματος